पहले मुकाबले में मुंबई के खिलाफ कंधे में लगी थी चोट
Reece Topley Shoulder Injury; Royal Challengers Bangalore (RCB) Team 2023 Players List, News, Photos and Videos On Dainik Bhaskar. रीस टॉप्ले IPL के पूरे सीजन से बाहर:पहले मुकाबले में मुंबई के खिलाफ कंधे में लगी थी चोट
इंडियन प्रीमियर लीग 2023 (IPL) के दूसरे मुकाबले के बाद ही रॉयल चैलेंजर्स बेंगलुरु (RCB) को बड़ा झटका लगा है। टीम के स्टार प्लेयर रीस टॉप्ले कंधे की चोट की वजह से पूरे सीजन से बाहर हो गए हैं। फ्रैंचाइजी RCB ने शुक्रवार को इसकी जानकारी दी।
टॉप्ले को पहले मैच के दौरान कंधे में चोट लग गई थी। बेंगलुरु के लेफ्ट आर्म पेसर टॉप्ले 2 अप्रैल को मुंबई इंडियंस (MI) के खिलाफ IPL डेब्यू मैच में फील्डिंग के दौरान दायां कंधा डिस्लोकेट कर बैठे थे। टॉप्ले का IPL में यह पहला ही मैच था।
टॉप्ले फील्डिंग के दौरान अपना कंधा इंजर्ड करा बैठे थे
मैच के बीच में ही वह काफी दर्द में दिखे थे और उन्हें मैदान के बाहर ले जाया गया था। टॉप्ले ने अपने स्पेल के दूसरे ही ओवर में कैमरून ग्रीन को बोल्ड कर दिया। उन्होंने पावरप्ले में 2 ओवर फेंके और महज 14 रन देकर एक विकेट ले लिया। लेकिन पावरप्ले के बाद 8वें ओवर में फील्डिंग के दौरान अपना कंधा इंजर्ड करा बैठे थे।
ओवर की तीसरी बॉल पर वह शॉर्ट फाइन लेग पर खड़े थे। तिलक वर्मा के स्वीप शॉट पर बॉल टॉप्ले के पास गई। टॉप्ले ने डाइव मारकर बॉल रोकी, लेकिन इस प्रयास में उनके कंधे में बुरी तरह चोट आ गई। वह ग्राउंड से बाहर हो गए और मैच में फिर बॉलिंग नहीं कर सके।
टॉप्ले को घर वापस जाना पड़ा-संजय बांगर 
टीम के हेड कोच संजय बांगर ने कहा, टॉप्ले को पहले मैच के दौरान कंधे में चोट लग गई थी। दुर्भाग्य से टॉप्ले को घर वापस जाना पड़ा, क्योंकि वह टूर्नामेंट से बाहर हो गए हैं। उन्होंने आगे कहा, हमने उन्हें यहां रखने की पूरी कोशिश की, लेकिन ट्रीटमेंट एंड द एक्सपर्ट्स का सुझाव है कि वह कुछ समय के लिए मैदान से बाहर रहेंगे।
उन्होंने यह भी खुलासा किया कि श्रीलंकाई खिलाड़ी वानिन्दु हसरंगा 10 अप्रैल को न्यूजीलैंड से आएंगे और ऑस्ट्रेलियाई तेज जोश हेजलवुड के 14 अप्रैल को वापस आने की उम्मीद है। रजत पाटीदार भी चोटिल होने के कारण टूर्नामेंट से बाहर हो चुके हैं। वहीं विल जैक भी बाहर हो चुके है, उनकी जगह माइकल ब्रेसवेल टीम से जुड़ चुके हैं।